b"\n_START_ARTICLE_\nSe\xc4\x91u\xc4\x91\n_START_SECTION_\nZemljopisni polo\xc5\xbeaj\n_START_PARAGRAPH_\nNalazi se na 46\xc2\xb0 3' sjeverne zemljopisne \xc5\xa1irine i 17\xc2\xb0 43' isto\xc4\x8dne zemljopisne du\xc5\xbeine. Mrnja je 1,5 km sjeverozapadno, Somogyhatvan je 5 km sjeverno, Poklo\xc5\xa1a je 2 km sjeveroisto\xc4\x8dno, Ba\xc5\xa1alija je 4,5 km sjeveroisto\xc4\x8dno, kotarsko sjedi\xc5\xa1te Siget je 4,5 km isto\xc4\x8dno, Molvar je 2 km jugoisto\xc4\x8dno, Neme\xc5\xa1ka je 2,5 km jugozapadno, a Dopsa je 4 km zapadno.\n_START_SECTION_\nUpravna organizacija\n_START_PARAGRAPH_\nUpravno pripada Sigetskoj mikroregiji u Baranjskoj \xc5\xbeupaniji. Po\xc5\xa1tanski broj je 7981.\n_START_SECTION_\nPovijest\n_START_PARAGRAPH_\nMjesto je vjerojatno dobilo ime po crkvi sv. Jurja koja se nalazila u selu. Odatle szentgy\xc3\xb6rgy u imenu._NEWLINE_Ime T\xc3\xb3t ozna\xc4\x8dava slova\xc4\x8dko plemstvo koje se u 17. stolje\xc4\x87u doselilo u ove krajeve iz onda\xc5\xa1nje Gornje Ugarske (danas Horn\xc3\xa1 zem u Slova\xc4\x8dkoj)._NEWLINE_1200. se selo spominje pod imenom Schengurg._NEWLINE_Za vrijeme turskih osvajanja selo je opustilo, a stanovnici su pobjegli u sigetsku tvr\xc4\x91avu (vidi hu:Szigetv\xc3\xa1ri v\xc3\xa1r)._NEWLINE_Prema popisu stanovni\xc5\xa1tva u Ma\xc4\x91arskoj 1910. je u selu bilo 389 st., od \xc4\x8dega 379 Ma\xc4\x91ara. 109 su bili rimokatolici, a 280 je bilo reformiranih.\n_START_SECTION_\nPromet\n_START_PARAGRAPH_\nDva km ju\xc5\xbeno od sela prolazi \xc5\xbeeljezni\xc4\x8dka prometnica Bar\xc4\x8da-Siget.\n_START_SECTION_\nStanovni\xc5\xa1tvo\n_START_PARAGRAPH_\nSe\xc4\x91u\xc4\x91 ima 182 stanovnika (2001.). Ve\xc4\x87ina su Ma\xc4\x91ari sa preko 80%, a manjinsku samoupravu imaju Romi, koji \xc4\x8dine blizu 2%. Neizja\xc5\xa1njena je petina sela. Rimokatolici su polovica stanovnika, a kalvinista je vi\xc5\xa1e od \xc4\x8detvrtine. Nepoznata je vjeroispovjed za petinu stanovnika."